ԱՌԱՋՆՈՐԴԱԿԱՆ ՊԱՏԳԱՄ 
ԼԻԲԱՆԱՆԻ ԱՆԿԱԽՈՒԹԵԱՆ 75-ԱՄԵԱԿԻՆ ԱՌԹԻՒ

Սիրելի՛ լիբանանահայեր եւ լիբանանցիներ, 
Անկախութիւնը հաւաքականութիւններու գոյութիւնը երաշխաւո-րող եւ ընկերութեան զարգացման նպաստող էական արժէք է, որուն պահ-պանումը կ՚ենթադրէ հաւաքական պատասխանատուութիւն եւ ազգային գիտակցութիւն։
Լիբանանի ժողովուրդը անկախութեան տէր կանգնելու համար նահատակներ տուած է, դէմ յանդիման կանգնելով Օսմանեան կայս-րութեան եւ այլ հաւաքականութիւններու անմարդկային ոճիրներուն եւ ճնշումներուն։ Անկախութիւն մը, որուն գինը լիբանանցիները շատ սուղ վճարած են, եւ որուն պատմական արժէքը լաւապէս պէտք է մատուցուի նորահաս սերունդին, որպէսզի երիտասարդները դաստիարակուին ան-կախութեան հիմնադիրներու ազգանուէր կամքով։
75-ամեայ պետականութիւնը ներքին եւ արտաքին ցնցումներու ենթարկուելով, քաղաքացիական պատերազմի սոսկալի օրերը ապրելով եւ արտաքին թշնամիներու յարձակումներուն ենթարկուելով հանդերձ, կանգուն մնացած է, որովհետեւ խարսխուած է միջ-համայնքային համե-րաշխութեան եւ ներդաշնակ ապրելու սկզբունքին վրայ։ 
Այսօր ալ Լիբանանը դժբախտաբար դժուարին օրերու մէջ կը գտնուի, եւ ներկայիս աւելի քան երբեք կարիքն ունի երկրի բոլոր համայնքներու համագործակցութեան։ Միայն սիրով, փոխադարձ զիջում-ներով, հաւաքական հասկացողութեամբ եւ ընդհանրական տեսլականով կարելի է անկախութիւնը պահպանել, այլապէս՝ հատուածականութիւնը, համայնքային նեղ շահերն ու տեղական մտածողութիւնները կրնան գործել այնպիսի աւերներ, որոնց փորձառութիւնը անցեալին ապրած ենք, եւ այսօր մեզմէ ոչ մէկը կ՚ուզէ, որ այդ օրերը վերադառնան։
Այս ծիրին մէջ, լիբանանահայութիւնը Լիբանանի անկախութեան առաջին իսկ օրերէն ի վեր ե՛ւ գաղափարապէս ե՛ւ գործնապէս զօրավիգ կանգնած է Լիբանանի անկախութեան պահպանման գրաւականին։ Տասնեակ տարիներու ընթացքին լիբանանահայեր տարբեր բնագաւառ-ներու մէջ եւ իրենց կարելիութիւններու շրջագիծէն ներս նպաստած են երկրի տնտեսութեան, արուեստի, մշակոյթի եւ այլ մարզերու զարգացման ճիգերուն։ Ինչպէս երէկ, այսօր եւս վստահաբար Լիբանանահայութիւնը իր բոլոր կարելիութիւնները ի սպաս պիտի դնէ Լիբանան հայրենիքի ծաղկ-ման եւ պետականաշինութեան ճիգերուն։ 
Լիբանանի անկախութեան 75-ամեակին առիթով, կը մաղթենք, որ հայրենիքին մէջ գերիշխանութիւնն ու պետականութիւնը պահպանուին, ընկերատնտեսական դժուարութիւնները յաղթահարուին եւ ժողովրդա-վարութիւնը առաւել եւս ամրագրուի։ Հասարակութիւնը կը դիմագրաւէ բազմատեսակ մարտահրաւէրներ, որոնց յաղթահարման համար պետա-կան այրերը անշահախնդիր կերպով պէտք է խօսքի սահմաններէն անց-նին հետեւողական, բծախնդիր եւ արդիւնաւէտ աշխատանքի։
Լիբանանի խորհրդանիշ մայրիները մշտադալար են եւ բոլոր ար-գելքներուն դիմաց մնացած են կանգուն։ Թող այդ ամուր ոգին դրոշմուի մեզմէ իւրաքանչիւրի սրտին մէջ, եւ այդ շունչով հաւաքաբար լծուինք անկախութիւնը պահպանելու սրբազան առաքելութեան։

         Նարեկ Արքեպիսկոպոս

